Zhantas/Cleaned-Kyrgyz_Wikipedia huggingface dataset:
Тасма

thumb
Тасма – чыгармачылык ой-чабыттын негизинде, кинотасмага же башка алып жүрүүчүлөргө түшүрүлгөн жана ырааттуу бүтүндүккө бириктирилген, тийиштүү техникалык жабдуулардын жардамы менен кабыл алууга багытталган, көркөм, хроникалдык-даректүү, илимий-популярдуу, окуу, анимациялык, телевизондук же башка таризде жаратылган кино-укма-көрмө чыгарма. Узактыгы 50 мүнөттөн аз болгон Т. кыска чакантартым Т-сы болуп саналат.
 Түрлөрү 
Дембет кур – күмүштөлгөн, күмүш жапкан белдик кур. 

Күдөрү белбөө – жумшак ииленген булан же бугу терисинен жасалган белдик. 
thumb
Киише белдик кур – 1 адамдын алөөметтик даражасын тааныта турган сандык белбөө. 2 курал-жарак илине турган белдиктин эң жөнөкөй түрү. 

Кемер белбөө – бетине алтын, күмүштөн өрнөктү жапшырма бекитилген, ичик, тон, чапан сыртынан буунат турган жалпак санды былгардык белбөө. 

Көнтө – кон териден жасалган калың, жалпак белдик.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тастыктама (сертификат)

Тастыктама (сертификат) (фр. certificat , орто кылымдагы лат. certified – күбөлөндүрөм) – 1) белгилүү бир фактыны күбөлөндүрө турган жазуу жүзүндөгү күбөлүк (кеменин деңизде жүрүүсү жөнүндөгү Т., деңизде жүк ташуу Т., эмдөө жүргүзүлгөндүгү жөнүндөгү Т.); 2) мамлекеттик органдардын зайымдык каржы милдеттенмеси; ал адатта анча чоң эмес акчада чыгарылып, майда жана орто ээликтештердин арасына жайгаштырылат, ошондой эле кредиттик уюмдарга салымдардын чегерилгендигин ырастай турган документ (м.: аманат (депозиттик) Т.); 3) камсыздандыруу Т., ал камсыздандыруу келишиминин шарттарын камтып, камсыздандыруу полисин алмаштырат; 4) тышкы иштерде – соода-өнөржай палатасы, лабораториялар же тастыктоо кат борборлору тарабынан берилет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тастыктамасы бар экендиги жөнүндө күбөлүк

Тастыктамасы бар экендиги жөнүндө күбөлүк – тышкы соода-сатык же коопсуздугу ылайыктуулук тастыктамасы менен кошо милдеттүү түрдө күбөлүк бекемделе турган башмабаш товар алмашуу тартибинде КРге импорттоочу жеке жана юридикалык жактарга КРдин ыйгарым укуктуу органдары тарабынан берилүүчү ырасмий документ. Ал белгилүү бир эларалык, аймактык, эки тараптуу макулдашууларга же дагы башка документтерге ылайык, чет өлкө тастыктамасынын негизинде берилет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тастыкташтыруу

Тастыкташтыруу – шайкештикти тастыктоо таризи, анын жүрүшүндө Т. боюнча орган продукция, өндүрүш жүрүмдөрү (усулдары), сактоо, ташуу, сатып өткөрүү, пайдалануу жана таштандыларды иштетүүлөр, жумуштар же кызмат көрсөтүүлөр техникалык регламенттердин белгиленген талаптарына, стандарттардын жоболоруна, же келишимдин шарттарына шайкештигин документалдуу түрдө ырастайт.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тастыкташтыруу тутуму

Тастыкташтыруу тутуму – продукцияны тастыкташтырууну жүргүзүү үчүн өз эрежелерине, жол-жоболоруна жана башкаруусуна ээ болгон тутум.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Татаал кошо катышуу

Татаал кошо катышуу – уюштуруучу, козутуучу (шыкакчы), аткаруучу жана көмөкчү катары – «ролдорду бөлүштүрүү» менен кылмышка кошо катышуу.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Таштанды буюмдар

Таштанды буюмдар – менчик ээси тарабынан менчиктик укугунан баштартуу максатында ташталган же ыргытылган кыймылдуу буюмдар.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ташып жеткирүү

Ташып жеткирүү – ташып жеткирүүчү жүк жөнөтүүчү тарабынан ишенип берилген жүктү көздөгөн жерине чейин жеткирип, ыйгарым укуктуу жүк алуучу жактын (алуучунун) колуна тапшырууга милдеттене турган, ал эми жүк жөнөтүүчү белгиленген жүк ташуу акысын төлөп берүүгө милдеттенүүчү жарандык-укуктук келишимдердин бир түрү. Келишим боюнча ташып жеткирүүчү жүргүнчүлөрдү көздөгөн жерине чейин жеткирип коюуга милдеттенет, ал эми жүргүнчүлөр өз колжүгүн көздөгөн жерине чейин жеткирип, ыйгарым укуктуу жакка берип коюусу үчүн өткөргөн болсо, ташуучу аны жеткирүү милдетин алат; жүргүнчү белгиленген жолкирени, колжүгүн кошо өткөрсө, аны ташуу акысын кошо төлөп берүүгө милдеттенет.

Эмгек Loader - бул жөн гана көтөрүп, же жүктөө нерселер эмес. Баштоо үчүн, алар алдын ала даярдоо жана насаат өтүүгө тийиш, жасалуучу сынактан өтөт. Атайын жабдуулар менен иштеген Riggers, күбөлүк экзамендерди тапшыруу, ошондой эле тийиштүү уруксат алууга тийиш.Эмгек Loader.

 Жазуулар 

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ташып жеткирүү документтери

Ташып жеткирүү документтери – билет (жолкире документи), колжүк дүмүрчөгү, жол түзүмү, почта же жүк коштому.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ташып жеткирүү жүрүмү

Ташып жеткирүү жүрүмү – жүргүнчүлөрдү, жүктү, жанжүгүн ташууну даярдоо, жүгүзүү жана аяктоодо ишканалар ж. б. темиржол тармактары тарабынан аткарыла турган уюштуруу жана технологиялык жактан өзара байланыштуу иш-аракеттер менен аткарымдардын жыйындысы.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ташып жеткирүү салыгы

Ташып жеткирүү салыгы – экономикалык ишмердүүлүктүн жүрүшүндө субъекттерге товар түшүргөндүгү, аткарган жумушу, көрсөткөн кызматы үчүн төлөнгөн же төлөнүүгө жаткан кошумча нарк салыгы.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ташып жеткирүүчү

Ташып жеткирүүчү – менчигинде же дагы башка мыйзам негизинде унаа каражаты бар, акы төлөө же жалдоо боюнча жүргүнчүлөрдү, жүктү, жанжүгүн ташуу кызматын көрсөтүүчү жана ага белгиленген тартипте тийиштүү улуксаты же лицензиясы бар юридикалык же жеке жактар.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ташып өтүү (жүктү, товарды) жарнагы

Ташып өтүү (жүктү, товарды) жарнагы – бажы органдары үчүн чегара аркылуу ташылып өткөн жүк жөнүндө керектүү маалымат камтылган документ.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Төгүндөө укугу

Төгүндөө укугу – жарандын же уюмдун жалпыга маалымдоо каражаттарынын (ЖМК) редакцияларынан ошол ЖМК тараткан, чындыкка жатпаган жана алардын абийирине жана кадыр-баркына шек келтирген маалыматтарды төгүндөөнү талап кылуу укугу. Ушундай эле укукка эгер ал өзү төгүндөөнү талап кыла албаса жарандын мыйзамдуу өкүлдөрү да ээ болушат. Эгер ЖМК редакциясында өзү тараткан маалыматтардын чындыгынын далилдери болбосо, аларды ошол ЖМКда төгүндөөгө милдеттүү. Төгүндөө же жооп атайын рубрика алдында, болбосо ошол төгүндөлүп жаткан маалымат басылган бетте, ошондой тамга менен жарыяланат; газеталарда – төгүндөө талабы келип түшкөндөн кийин бир айдан кечиктирбестен, башка мезгилдүү басылмаларда – кезектеги чыгарылышында жарыяланат. ЖМК кабарды төгүндөөдөн баш тарткан учурда кызыктар адам сотко кайрылууга укуктуу.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тейлөө жамааты

Тейлөө жамааты – айылчарба өнүмдөрүн сатууга, ошондой эле аны сактоого, иргөөгө, таңгактоого, кургатууга, тазалоого, жыюуга, ташууга ыңгайлашып, сугат, ташуу, куруу, ветеринардык кызмат көрсөткөн, жер семирткич менен химиялык уулуу заттарды чачуу жумуштарын жасаган, илимий кеңеш, маалыматтык, маркетингдик ж. б. кызматтар боюнча көмөк көрсөткөн айылчарба жамааттарынын бир түрү.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тейлөө кооперативдери

Тейлөө кооперативдери – сугат, ташуу, куруу, экологиялык жактан калыбына келтирүү, элет жергесин телефондоштуруу, электрлештирүү, жаныбарларга ветеринардык жардам көрсөтүү, жерсемирткич жана уу химикаттарды чачуу, илимий-маалыматтык кеңеш берүү ж. б. тейлөө кызматын кыла турган кооперативдер.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тек-жайы жөнүндө күбөлүк

Тек-жайы жөнүндө күбөлүк – буюмдун кайсы өлкөдөн чыккандыгын күбөлөндүрүп, тийешелүү органдар тарабынан берилген документ.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Текшерүү актысы

Текшерүү актысы – уюмдардын чарбалык- каржылык иштерин текшерүүнүн жыйынтыктарын чагылдырган ырасмий документ.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Текшерүү комиссиясы

Текшерүү комиссиясы – корпоративдик укукта акционердик коомдун (жоопкерчилиги чектелген коомдун) каржы-чарба иштерин көзөмөлгө алууну ишке ашыруу үчүн акционерлердин жалпы чогулушунда (жоопкерчилиги чектелген коомдун катышуучуларынын) шайлануучу туруктуу жамааттык орган. Коомдун Т. к-нын мүчөлөрү бир эле убакта директорлор кеңешинин (байкоочу кеңештин) мүчөлөрү боло алышпайт, ошондой эле коомдун башкаруу органдарында башка кызматтарды ээлей алышпайт.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Текшерүү сатыгы

Текшерүү сатыгы – каржылык, чарбачылык, ишкердик, соода-сатык иш-аракеттерин жөнгө сала турган кылмыш жоопкерчилигине тартылуучу тартип бузуулар тууралуу шашылыш маалыматтар келип түшкөндө, товарларды сатып алуу (керектөө же сатуу максатында эмес) аркылуу шашылыш чара көрүү кызматкери (бөлүмү) тарабынан түзүлүүчү жасалма жагдай.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Телеграмма (телетайпограмма, факсограмма)

Телеграмма (телетайпограмма, факсограмма) – текстти берүүнүн өзгөчө ыкмасына байланыштуу айырмаланган, мазмундары боюнча ыкчам мүнөздөгү аркыл документтердин жалпыланган аталышы. Ченемдик укуктук актылар Т. түрүндө болушу мүмкүн эмес. Ошондуктан, аларда адатта, айрым көрсөтмөлөр, түшүндүрмөлөр, тактоолор, маалыматтар баяндалат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Телекоммуникация
Телеграфтык инкассо

Телеграфтык инкассо – адатта атамекендик ишканалардын уюмдар жана фирмалар менен болгон экспорттук аткарымдарындагы эсептешүүнүн инкассолук таризине киргизилүүчү кошумча шарт. Карызкор башка жерде жайгашкандыктан инкассирлөөчү банк тийиштүү корреспондент-банкка Т. и. жана документтердин баардык топтомун жөнөтөт, ал эми акчаны болсо инкассирленген документтер үчүн үчүнчү жак тийиштүү сумманы төлөгөндүгү тууралуу телеграфтык билдирүүдөн кийин гана өз кардарынан эсебине которуп берет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Телефон сүйлөшүүлөрүн тыңшоо

Телефон сүйлөшүүлөрүн тыңшоо – текшерилип жаткан адамдын кылмыш иштери жөнүндө маалымат алуу, анын байланыштарын аныктоо жана ыкчам-издөө иштерин чечүүгө көмөк көрсөтө турган маалыматтарды табуу максатында, телефон сүйлөшүүлөрүнө жашыруун көзөмөлдүк кылуу жана аны атайын техникалык каражаттардын жардамы аркылуу жазып алуу.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Телингенди өзгөлөө

Телингенди өзгөлөө – телинген жаранга т. а. чет өлкө жаранына же жарандыгы жок адамга өлкө жарандыгын берүү чечимин жокко чыгуу. Эреже катары, жарандык берүүгө негиз болгон жалган маалыматтардын бети ачылган учурларда Т. ө-гө жол берилет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тель-кель

Тель-кель (фр. Tel quel – кандай болсо ошондой) – соода-сатык шарты, мында өзгөчө дан эгиндерин, сатып алуучу товар келчү жерине кандай абалда жетсе, ошондой түрдө кабыл алууга милдеттенет. Адатта, мындай шарттарда жүк жүктөөгө чейин каралат жана сапат тастыктамасы берилет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Темиржол коштом кагазы

Темиржол коштом кагазы – жүк ташып жеткирүү келишиминин жазуу таризи болуп саналат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Темиржол унаасына караштуу жер

Темиржол унаасына караштуу жер – атайын жүктөлгөн милдеттерди аткаруу үчүн ишканалар менен мекемелердин туруктуу (мөөнөтсүз) пайдалануусуна бекер берилген мамлекеттик маанидеги жер. Т. у. к. ж-лерге темиржол менен анын бекеттерине караштуу жерлер (жанаша жаткан тилке менен кошо), ошондой эле коруу жана бекемдөө жабдуулары, курулуш, имарат ж. б. жолду андан ары өркүндөтүүнү эске алуу менен, колдоно жана оңдоп-түзөй турган жайлар да кирет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тең жарандык

Тең жарандык – биркатар өлкөлөрдүн конституциясына ылайык, жарандык алган негиздерине (ыкмаларына) карабастан, жарандар тең укукка, эркиндикке, милдетке ээ боло турган принцип. Негизинен бир катар мамлекеттерде накта (ошол жерде туулган) жарандар накталангандарга караганда кыйла кенен укуктарга ээ. Алсак, АКШда, Эстонияда, Филиппинде ошол жерде туулган гана жарандар өлкө президенти боло алат, Румыния менен Эстонияда накталанган жарандар жарандыктан ажыратылышы мүмкүн (кээ учурда). КРде Т. ж. принциби колдонулуудагы КР Конституциясы аркылуу бекемделген.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тең өкүлчүлүк

Тең өкүлчүлүк – ага ылайык, арбир депутат бир эле бийликтин өкүлчүлүк органына болжол менен бирдей сандагы шайлоочулар тарабынан шайланууга тийиш болгон шайлоо тутумунун принциби. Катмардык, топ кызыкчылыгынын, диний, этностук же аймактык өкүлчүлүк тутумунда Т. ө. чыгарылып салынат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тең өнөктөштүк мамиле

Тең өнөктөштүк мамиле – мамлекеттик жана коомдук турмушта бирдей шартта кызматташуу же биргелешип катышуу.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тең салык салуу

Тең салык салуу – арбир салык төлөөчүгө бирдей көлөмдөгү салык өлчөмү белгиленген салык салуу усулу. Бул усул мүлктүк абалды эсепке албайт, ошондуктан ал өзгөчө учурларда колдонулат. Ага мисал – айрым максаттуу салыктар.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тең укуктарды бузуу

Тең укуктарды бузуу – жарандардын жигердүү же солгун жүрүм-турумдары, эгер ошол иш-аракеттер жарандардын укуктарына жана мыйзамдуу кызыкчылыктарына зыян келтирсе, ал бир жарандардын укуктарын кемсинтүүдөн же башкалар үчүн жынысына, расасына, улутуна, тилине, тегине, мүлктүк жана кызматтык абалына, жашаган жерине, динге мамилесине, ынанымына, коомдук бирикмелерге таандык экенине багыныңкы артыкчылыктарды түзүүдөн көрүнөт.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тең шайлоо укугу

Тең шайлоо укугу – 1) төмөнкүдөй 3 шарттын болушун болжолдоочу шайлоо тутумунун принциби: а) арбир шайлоочу бирдей сандагы добушка (көбүнчө бир) ээ болууга тийиш; б) арбир депутат бирдей сандагы (болжол менен) шайлоочуларга өкүлчүлүк кылууга тийиш; в) шайлоочулардын мүлктүк, улуттук, диний же дагы башка белгилери (курий) боюнча бөлүнүшүнө жол бербөө. КРде бул принцип КР шайлоо мыйзамдары аркылуу бекемделген.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Теңата шайлоо

Теңата шайлоо – кандайдыр бир органга 2 же андан көп сандагы атаандаш талапкерлердин ичинен тандоо менен кызмат адамын шайлоо.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тендер

Тендер (англ. tend – тейлөө) – 1) жазуу жүзүндөгү сунуш (өзгөчө баалуу кагаздарды сатып алууда) билдирүү, оферта же оферта жасоого чакыруу (м.: жеткирип берүүчүлөрдү белгиленген талаптарга жооп бергидей товар же жабдууларды сунуш кылууга чакыруу); 2) тооруктун (адатта эларалык) түрү, жабдуулар базарында тапшырыкты жайгаштыруунун же комплекстүү объектерди куруу үчүн подрядчыларды тартуунун жана тендердик документтерде камтылган критерийлерге алардын шайкеш келиши көз карашында оферталардын мелдеши түрүндө болгон башка иштерди аткаруунун конкурстук таризи; 3) товарды тез орундалуучу келишим боюнча алып келип берүү ниети жөнүндө кабарлоо; 4) товарга карата суроо-талаптын же өздүк чыгымдардын деңгээлинен улам келип чыкпаган, баарыдан мурда атаандаштар гана аныктап коюушу мүмкүн болгон баадан чыгуучу уюм сунуштаган баа.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тендердик документ

Тендердик документ – тендердик тапшырыгын, анын шарты менен соодалашуу тартибин даярдоо үчүн сатып алуучу уюм тарабынан жеткирип берүүчү (бөдрөтчү) уюмга берилүүчү документ.

 Булактар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тендердик билдирме

Тендердик билдирме – товарларды алып келип берүү, кызмат көрсөтүү, тоорук өткөрүүдө аркыл жумуштарды аткаруу тууралуу сунуш.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тендердик документтер

Тендердик документтер – тоорук предметинин жана объектисинин техникалык, коммерциялык, уюштуруучулук жана башка мүнөздөмөлөрү жөнүндө баштапкы маалыматтар топтолгон, ошондой эле тооруктун (тендердин) жолжобосу жана шарттары жөнүндө документтердин топтому.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тендердик комитет

Тендердик комитет – эларалык тооруктарды (тендерлерди) өткөрүүгө байланыштуу тапшырыкчы (аларман) тарабынан түзүлүүчү туруктуу же убактылуу максаттуу орган. Т. к-тин негизги милдеттери – тендердик документтерди даярдоо, тооруктарды өткөрүү, офертти талдоо. Анын иштерине көп учурда консультативдик фирмалар жана көзкарандысыз консультанттар тартылат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тендердик мыйзамдар

Тендердик мыйзамдар – аткаруучулук тооруктарды өткөрүү жана уюштуруу, даярдоо иштерин мамлекеттин атынан жөнгө салуучу ченемдик документтердин тутуму.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр